  Туспуктэм: Татьяна Пунгина Наталия Сильвестрова Удмуртилэн тӧроез Александр Бречалов Эгра ёрослэн тӧроеныз Александр Чирковен пумиськон ортчытӥз. Соос ёросын туризмез азинтон но ӵектосъёсын ужан сярысь вераськизы. Со сярысь элькунысь тӧролэн но кивалтэтлэн пресс-службазы ивортӥз. 2022-тӥ арлы йылпумъянъёсъя, Эгра ёросэ вуись туристъёслэн лыдзы 32 процентлы будӥз, куноос 31 сюрслэсь трос луизы.    Миым Эгра ёрослэсь учкетсэ (концепция) но брендъёссэ кылдытон кылдытон уж ортчытӥзы. Озьы «Путешествуй Играючи» ӵектоз кылдӥз. Отчы нимаз но семьяен ветлӥсь, озьы ик машинаен туристъёс понна ньыль маршрут пыризы. « Чемысь со нуналъем маршрутъёс, семьяосын вуыло. Милям ужпуммы – шутэтскон интыос кылдытыны. Со сяна, 28-тӥ пӧсьтолэзе Мувырын выльысь улӟытэм гуртъёслэн «Деревня – душа России» фестивальзы ортчоз. Ужрадэз ӟеч ортчытыны тыршомы, калыклэн выльысь лыктэмен мед потоз шуыса » Александр Чирков, Эгра ёрослэн тӧроез Озьы ик ёросын улӥсьёс ӵектосъёсын уже мыло-кыдо пырисько. Куинь ар куспын 91 ӵектосэз улонэ пыӵатӥзы, 46 миллион манет утӥзы. « Ӵектос ужен вань калык тунсыкъяське. Нош ветеранъёслэн огазеяськонзы, Сэп но Мазьги гуртъёсысь активистъёс ӵектосъёсты быдэстонын но коньдон кысконын  азьвынӥсьёс луо » Александр Чирков, Эгра ёрослэн тӧроез Тодэ вайытом, Эграын бассейнэн физькультурая но тазамытонъя огъет пукто. Ужъёсты 2024-тӥ арын гужем йылпумъяны малпало. Озьы ик, каргуртысь 2 номеро школаез тупатъян ужъёсты 1-тӥ куарусёнлы йылпумъялозы. Нош Кабачи гуртын лыдӟиськонниез модельной каро. Тегъёс: Туризм ӵектос Эгра Удмуртия АлександрБречалов  